Καθεδρικός Ναός της Βαλένθιας

Ο Μητροπολιτικός Καθεδρικός Ναός-Βασιλική της Κοίμησης της Θεοτόκου της Βαλένθια (ισπανικά: Iglesia Catedral-Basílica Metropolitana de la Asunción de Nuestra Señora de Valencia), γνωστός και ως Καθεδρικός Ναός της Παναγίας ή Καθεδρικός Ναός της Βαλένθια, είναι μια Ρωμαιοκαθολική ενοριακή εκκλησία στη Βαλένθια της Ισπανίας.https://www.valencia-tourist-guide.com/en/attractions/cathedral-of-valencia.htmlhttps://www.visitvalencia.com/en/what-to-do-valencia/valencian-culture/monuments-in-valencia/catedral-valencia-cathedralhttps://veryvalencia.com/things-to-do/attractions/valencia-old-town/74-valencia-cathedralhttp://catedraldevalencia.es/en/index_cont.phphttp://www.valencia-cityguide.com/tourist-attractions/churches/catedral.html

Το χτίσιμο του Καθεδρικού Ναού αποφασίστηκε το 1238 από τον πρώτο επίσκοπο της Βαλένθιας μετά την Ανακατάκτηση, Πέρε ντ΄ Αλμπαλάτ, και αφιερώθηκε στην Παναγία με εντολή του Βασιλιά Ιακώβου Α΄.http://www.bisbatlleida.org/es/persona-historica/mons-pere-de-albalathttps://www.enciclopedia.cat/ec-gec-0001663.xml Χτίστηκε πάνω από την τοποθεσία του πρώην βησιγοτθικού καθεδρικού ναού, ο οποίος είχε μετατραπεί από τους Μουσουλμάνους σε τζαμί. Ο Βαλενθιανός Γοτθικός ρυθμός είναι το κυρίαρχο αρχιτεκτονικό ύφος του καθεδρικού ναού, αν και περιέχει επίσης Ρωμανικά, Γαλλικά Γοτθικά, Αναγεννησιακά, Μπαρόκ και Νεοκλασικά στοιχεία.https://nationaltokens.com/coins/valencia-catedral-de-valencia-altare/https://www.lovevalencia.com/en/lugares/valencia-cathedralhttps://www.hostelman.com/attractions/spain/comunidad-valenciana/valencia/landmark/valencia-cathedral/

Ο καθεδρικός ναός περιέχει πολυάριθμους πίνακες του 15ου αιώνα, μερικούς από τοπικούς καλλιτέχνες (όπως ο Χακομάρτ), άλλους από καλλιτέχνες της Ρώμης που απασχολήθηκαν από τον Βαλενθιανό Πάπα Αλέξανδρος ΣΤ΄. Ο Αλέξανδρος όταν ήταν καρδινάλιος ζήτησε την αναβάθμιση της Επισκοπής της Βαλένθιας σε Μητρόπολη, κάτι που εγκρίθηκε από τον Πάπα Ιννοκέντιο Η΄ το 1492.https://www.newadvent.org/cathen/15251b.htm

Κατασκευή
Το μεγαλύτερο μέρος του Καθεδρικού Ναού της Βαλένθιας χτίστηκε μεταξύ του 13ου και του 15ου αιώνα, σε ύφος κυρίως γοτθικό. Ωστόσο, η κατασκευή συνεχίστηκε και τους επόμενους αιώνες, με προσθήκη στοιχείων Ρωμανικού, Βαλενθιανού Γοτθικού, Αναγεννησιακού, Μπαρόκ και Νεοκλασικού ύφους.Mira i Casterà, Joan Francesc, σελ. 28

Ανασκαφές στο Αρχαιολογικό Κέντρο της Αλμόινα έχουν φέρει στο φως τα ερείπια του αρχαίου βησιγοθικού καθεδρικού ναού, ο οποίος αργότερα μετατράπηκε σε τζαμί.(Simó, Trinidad and Sebastià, Anna, σελ. 214) . Υπάρχουν αποδεικτικά στοιχεία ότι μερικές δεκαετίες μετά τη χριστιανική επανάκτηση της πόλης (1238), το τζαμί-καθεδρικός ναός παρέμεινε όρθιος με τις αραβικές επιγραφές στους τοίχους. Στις 22 Ιουνίου 1262, ο τότε επίσκοπος Αντρέου ντ΄ Αλμπαλάτ αποφάσισε να το κατεδαφίσει για να χτιστεί πάνω του ένας νέος καθεδρικός ναός, τον οποίο είχε σχεδιάσει ο αρχιτέκτονας Αρνάου Βιδάλ.Simó, Trinidad and Sebastià, Anna, σελ. 214 Υποθετικά, το πρώην μουσουλμανικό τέμενος φέρεται να αντιστοιχεί με το σημερινό εγκάρσιο τμήμα του καθεδρικού ναού.

Για την κατασκευή του καθεδρικού ναού χρησιμοποιήθηκαν πέτρες από τα γειτονικά λατομεία του Μπουρχασότ και της Γοδέλα, αλλά και από άλλα πιο μακρινά λατομεία, όπως αυτά στο Μπενιδόρμ και τη Σάβια.

Μερικοί λόγοι για την απλοϊκή και «σοβαρή» κατασκευή του ναού της Βαλένθιας είναι ότι χτίστηκε σχετικά γρήγορα, για να σηματοδοτήσει τη χριστιανική επάνοδο έναντι των Μουσουλμάνων, ενώ δεν επρόκειτο για βασιλικό έργο, αλλά για μνημείο της τοπικής αστικής τάξης.Guarner Sanchis, Manuel, σελ. 96-98.

Παραπομπές

Κατηγορία:Καθεδρικοί ναοί στην Ισπανία
Κατηγορία:Βαλένθια
Κατηγορία:Κτίρια και κατασκευές στην Κοινότητα της Βαλένθια
Κατηγορία:Εκκλησίες αφιερωμένες στην Κοίμηση της Θεοτόκου